
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 232
                                                           din 14 noiembrie 2018
privind modificarea art. 2 din Hotărârea Consiliului Local Sighișoara nr. 219/25.10.2018 privind însușirea unei documentații topo – cadastrale de dezmembrare a imobilului de natură teren intravilan, situat în Sighișoara, cartier Venchi (Între Huli), nr. 2C

Consiliul Local al Municipiului Sighişoara, întrunit în ședință extraordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 31.891/12.11.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere prevederile Hotărârii Consiliului Local nr. 219/25.10.2018, privind însușirea unei documentații topo – cadastrale de dezmembrare a imobilului de natură teren intravilan, situat în Sighișoara, cartier Venchi (Între Huli), nr. 2C, cu precădere cele ale art. 2;
Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Văzând și Referatul nr. 31.854/XI/2/09.11.2018 întocmit de Biroul public pentru Cadastru și Agricultură;

Având în vedere Raportul de Specialitate al Direcţiei Administrarea Patrimoniului, înregistrat cu nr. 31.890/12.11.2018, prin care se propune modificarea Hotărârii Consiliului Local Sighișoara nr. 219/25.10.2018, îndeplinindu-se prevederile legale în acest sens;

În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,

H O T Ă R Ă Ş T E :

Art. I. Se aprobă modificarea art. 2 din Hotărârea Consiliului Local Sighișoara nr. 219/25.10.2018 privind însușirea unei documentații topo – cadastrale de dezmembrare a imobilului de natură teren intravilan, situat în Sighișoara, cartier Venchi (Între Huli), nr. 2C, care va avea următorul cuprins:

” Art. 2. (1) Se aprobă dezmembrarea imobilului de natură teren intravilan, proprietate a Municipiului Sighișoara, înscris în C.F. nr. 57377 Sighișoara (nr. C.F. vechi 11849), sub nr. cadastral 57377 (nr. cadastral vechi 2109 și nr. topografic vechi 5757/2), situat în Sighișoara, cartier Venchi (Între Huli), nr. 2C, în suprafață de 53.500 mp., proprietate publică a Municipiului Sighișoara, în două loturi, astfel:

· lotul nr. 1 – teren intravilan cu suprafața de 50.146 mp. – curți – construcții și 

· lotul nr. 2 – teren intravilan cu suprafața de 3.354 mp. – curți - construcți,
conform documentației topo – cadastrale, anexă la prezenta.


Art. 2. (2) Potrivit documentației topo – cadastrale însușită prin art. 1 din prezenta hotărâre, pe imobilul de natură teren intravilan lotul nou cu nr. 1 – cu suprafața de 50.146 mp. – teren curți – construcții este edificată construcția C1 – Stație de epurare levigat, cu suprafața construită la sol de 736 mp., cu destinația de construcție industrial – edilitară, iar pe imobilul de natură teren intravilan lotul nou cu nr. 2 – cu suprafața de 3.354 mp. – teren curți – construcții este edificată construcția C1 – Stație de sortare deșeuri menajere, cu suprafața construită la sol de 1369 mp, cu destinația de construcție industrial – edilitar.”

Art. II. Celelalte prevederi ale Hotărârii Consiliului Local Sighișoara nr. 219/25.10.2018 privind însușirea unei documentații topo – cadastrale de dezmembrare a imobilului de natură teren intravilan, situat în Sighișoara, cartier Venchi (Între Huli), nr. 2C, rămân neschimbate.

Art. III. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului și Biroul Buget, Contabilitate, Salarizare - Direcţia Economică și Biroul Public pentru Cadastru și Agricultură din cadrul Municipiului Sighişoara.

Art. IV. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

    Coman Meluș - Florian       

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 13 voturi ”pentru” și 1 ”abținere”)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  2 ex. Biroul Public pentru Cadastru și Agricultură.

  12 ex.
  C.A.B. 

